Мы махуэхэм
ЩэкIуэгъуэм и 24, щэбэт
Мыщэхуэным и дунейпсо махуэщ
США-м щагъэлъапIэ зэныбжьэгъухэм я махуэр
1861 гъэм Урысейм и император Александр ЕтIуанэм и унафэкIэ Министрхэм я Совет къызэрагъэпэщащ.
1874 гъэм Америкэм щыщ Глидден Джозеф гъущI кIапсэ банэр къызэригупсысам теухуа патент къратащ.
1905 гъэм Севастополь къулыкъу щызыщIэ хыдзэлIхэм зыкъаIэтащ. Лейтенант Шмидт Пётр зи пашэ цIыхухэм пащтыхьым хуагъэувырт демократие хабзэм тет республикэ къызэригъэпэщыну, цIыхухэр зэхуэсыну, я гуныкъуэгъуэхэр жаIэну хуит ищIыну, лэжьэгъуэ махуэр сыхьэтий фIэкIа хъун хуэмейуэ.
1927 гъэм Москва къыщызэIуахащ Опереттэм и къэрал театрыр.
1944 гъэм иухащ Прибалтикэр — Эстониер, Латвиер, Литвар — нэмыцэ зэрыпхъуакIуэхэм къаIэщIэгъэкIыжыным теухуауэ советыдзэхэм ирагъэкIуэкIа зауэхэр.
1956 гъэм КПСС-м и ЦК-м унафэ къищтащ балъкъэр, къэрэшей, къалмыкъ, ингуш, шэшэн лъэпкъхэм я автономиер зэфIэгъэувэжыным теухуауэ.
2002 гъэм Брянск къалэм щыщ школакIуэ Непомнящий Ян ныбжьыщIэхэм шахматхэмкIэ я дунейпсо зэпеуэм щытекIуащ. Чемпионым и ныбжьыр илъэс 12-т зэрыхъур.
Урыс дзэзешэ цIэрыIуэ, генералиссимус Суворов Александр къызэралъхурэ илъэс 289-рэ ирокъу.
США-м щыщ психолог цIэрыIуэ, тхакIуэ Карнеги Дейл къызэралъхурэ илъэси 130-рэ ирокъу.
Адыгэхэм, Кавказым я тхыдэр зыдж, АР-мрэ КъБР-мрэ щэнхабзэмкIэ щIыхь зиIэ я лэжьакIуэ Половинкинэ Тамарэ къыщалъхуа махуэщ.
Совет композитор цIэрыIуэ, РСФСР-м гъуазджэхэмкIэ щIыхь зиIэ и лэжьакIуэ Шнитке Альфред къызэралъхурэ илъэс 84-рэ ирокъу.
Урысей актрисэ, УФ-м щIыхь зиIэ и артисткэ Крачковская Наталье къызэралъхурэ илъэс 80 ирокъу.
Теленэтынхэр езыгъэкIуэкI, УФ-м гъуазджэхэмкIэ щIыхь зиIэ и лэжьакIуэ, «Урысей телевиденэм и академие» фондым и академик, КВН джэгукIэр къызэзыгъэпэщахэм ящыщ Масляков Александр и ныбжьыр илъэс 77-рэ ирокъу.
Кинорежиссёр цIэрыIуэ, зи лэжьыгъэхэр Европэм щекIуэкI кинофестиваль куэдым щытекIуа Кустурицэ Эмир и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Махуэм хуабэр градуси 4 – 8, жэщым щIыIэр градуси 2 — 1 щыхъунущ.
ЩэкIуэгъуэм и 25, тхьэмахуэ
Урысей Федерацэм щагъэлъапIэ Анэм и махуэр
ЦIыхубзхэм залымыгъэ якIэлъызехьэным пэщIэтыным и дунейпсо махуэщ. ООН-м и Ассамблее Нэхъыщхьэм 1999 гъэм дыгъэгъазэм и 17-м къищта унафэмкIэ ягъэуващ ар.
Урысейм и мамырщIэкъу дзэхэм я махуэщ
Боснием и къэралыгъуэм и махуэщ
1339 гъэм Москва Кремлым жыгейм къыхэщIыкIа и блынхэр зэтелъхьэн щIадзащ.
1735 гъэм ягъэжащ Пащтыхь-тхьэгъушыр.
1741 гъэм Черкасский Алексей (адыгэщ) и пщэ иралъхьат Пётр Езанэм ипхъу Елизаветэ императри- цэр и къулыкъум зэрыпэрыувэну манифестымрэ абы ищIыну тхьэрыIуэмрэ зэхилъхьэну.
1867 гъэм Швецием щыщ химик, инженер Нобель Альфред иратащ динамитыр къызэригупсысам щыхьэт техъуэ патентыр.
1935 гъэм СССР-м щагъэуващ «ЩIыхьым и Дамыгъэ» орденыр.
1942 гъэм Iэ щIадзащ совет-франджы зэгурыIуэныгъэм. Абы ипкъ иткIэ къызэрагъэпэщауэ щы-тащ кхъухьлъатэзехуэхэм я «Нормандие — Неман» эскадрилье цIэрыIуэр.
Урыс хирург, академик Пирогов Николай къызэралъхурэ илъэс 208-рэ ирокъу.
СССР-м и цIыхубэ артисткэ Мордюковэ Ноннэ (и цIэ дыдэр Ноябринэщ) къызэралъхурэ илъэс 93-рэ ирокъу.
Литературовед, критик, УФ-мрэ КъБР-мрэ щэнхабзэмкIэ щIыхь зиIэ я лэжьакIуэ Шэвлокъуэ Пётр къызэралъхурэ илъэс 91-рэ ирокъу.
ТхакIуэ, публицист, АР-м щIыхь зиIэ и журналист ЛIыхъусэжь Хьэжрэтбий и ныбжьыр илъэс 85-рэ ирокъу.
Филологие щIэныгъэхэм я доктор, АКъУ-м и профессор, ЩIДАА-м и академик ХъуакIуэ ФатIимэт къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Махуэм хуабэр градуси 5 — 10, жэщым щIыIэр градуси 2 щыхъунущ.
ЩэкIуэгъуэм и 26, блыщхьэ
Информацэм и дунейпсо махуэщ
ВакъащIэм и дунейпсо махуэщ
Абхъазым и Конституцэм и махуэщ
1394 гъэм Сеул Кореем и къалащхьэ хъуащ.
1832 гъэм къызэрагъэпэщащ Урысейм IэщэкIэ ЗэщIэузэда и Къарухэм я Штаб нэхъыщхьэм и Дзэ академиер.
1925 гъэм ягъэунэхуащ Туполевым и «АНТ-4» кхъухьлъатэр.
1963 гъэм япэу ягъэлъэгъуащ «НэхулъэфI фыкъикI, цIыкIухэ!» нэтыныр.
ХьэкIэкхъуэкIэхэр, псом хуэмыдэу къаплъэнхэр, утыкум «щыджэгуным» хуэзыгъасэу щыта, РСФСР-м и цIыхубэ артисткэ Назаровэ Маргаритэ къызэралъхурэ илъэс 92-рэ ирокъу.
Теленэтынхэр езыгъэкIуэкI, РСФСР-м и цIыхубэ артисткэ Шатиловэ Аннэ и ныбжьыр илъэс 80 ирокъу.
США-м щыщ уэрэджыIакIуэ, актрисэ, «Грэмми» саугъэтыр 8 зыхуагъэфэща Тёрнер Тинэ и ныбжьыр илъэс 79-рэ ирокъу.
СурэтыщI, КъШР-м щIыхь зиIэ и художник Хьэгъундокъуэ Мухьэмэд и ныбжьыр илъэс 66-рэ ирокъу.
«Адыгэ псалъэ» газетым егъэджэныгъэмрэ щIэныгъэмкIэ и къудамэм и унафэщI, КъБР-м щIыхь зиIэ и журналист Жыласэ Маритэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Махуэмхуабэрградуси 7 — 8, жэщымщIыIэр 1 градус щыхъунущ.
